Lav et referat af nedenstående tekst:

Tekst:
Dansk Folkeparti vil flytte statslige tilskud fra de store kunstmuseer i København og Århus til de små kunstmuseer i provinsen. Forslaget går ud på, at ingen kunstmuseer i fremtiden skal modtage mere end 15 millioner kroner i støtte om året. Selv om Kunsten i Aalborg, som i dag kun modtager 2,5 millioner kroner i støtte, højst sandsynlig vil få flere penge hvis det nye forslag bliver  vedtaget, er direktøren for kunsten ikke glad for idéen. - Jeg synes ikke, det er en god ide, at mine dygtige kolleger rundt om i landet skal have skåret haserne på den måde, som DF lægger op til, siger Gitte Ørskou, der er direktør for Kunsten i Aalborg. Hun påpeger, at man fra politisk side i stedet skulle overveje at sende flere generelt til de danske museer, for man forstå at generere i omsætning, mener hun. - Det går godt på museerne. Vi har over 100.000 gæster hos os i år. Vi er gode til at få masser af indtægter ud af de offentlige investeringer, man giver os, siger Gitte Ørskou. Et nyt tilskudssystem for de danske museer er lige nu under forhandling på Christiansborg. Og regeringen og Dansk Folkeparti er langt fra enige. Står det til Dansk Folkepartis kulturordfører Alex Ahrendtsen skal museer som Arken og Louisiana have skåret betydeligt i det statslige tilskud til fordel for provins-museer. - Det skal sikre en solidarisk ordning mellem museerne, hvor vi kan omfordele nogle af de eksisterende midler til andre museer, der ikke får ret meget i dag. Og det vil betyde, at nogle af de meget rige museer skal aflevere, så vi kan få et mere mangfoldigt museumsvæsen, siger Alex Ahrendtsen til Politiken. Venstres kulturordfører, Bertel Haarder, afviser forslaget fra Dansk Folkeparti til Ritzau. Han mener i stedet, at man skal fokusere på museernes egne evner til at tiltrække støtte fra fonde, kommuner og besøgende.

Referat:
DF vil tage millioner fra store museer som Arken og Louisiana - og give dem til blandt andet nordjyske museer. Nordjysk museumdirektør, Gitte Ørskou er ikke begejstret.